Kevin kom sy stem dik maak | Netwerk24
Kevin kom sy stem dik maak
Kuier, kook, sing en lag . . . . hierdie is alles so deel van elke vrou en bestaan.
Kom deel ’n oggend van al vier dié dinge, maar met ’n tikkie nostalgie en romantiek. Bederf jouself met die diep klanke van Suid-Afrika se eie Pavarotti.
Kevin Leo gaan nie net betower met sy talent en liefde vir musiek nie, maar ook met sy passie vir kosmaak deur ’n kosdemonstrasie te doen.
Kevin is bekend vir sy gemaklike, eerlike en natuurlike manier van optree. Hy neem sy gehoor op ’n musikale reis met ’n groot verskeiden­heid liedjies wat uit ou gunstelinge bestaan. Elvis Presley, Gé Korsten, Bing Crosby, Frank Sinatra is almal bekende goue oues waar Kevin sy musiek­samestelling vandaan kry. Met sy sin vir humor kan hy jou die een oomblik laat skaterlag, net om met die volgende lied jou hartsnare te laat roer.
Vergeet van die doenlysies, verantwoordelikhede, pretensies en kom wees net jouself. Die Hemel-en-Aarde Brewery is opgewonde om die vroue Vrydag 9 Augustus met ope arms te verwelkom in styl, maar met gemak.• Die Kalfiefees vind van 9 tot 11 Augustus plaas. Programme is beskikbaar by winkelsentrums of op die Facebook-blad van die Kalfiefees.